CELEX: 32012R0750
Language: da
Date: 2012-08-14 00:00:00
Title: Kommissionens gennemførelsesforordning (EU) nr. 750/2012 af 14. august 2012 om tarifering af varer i den kombinerede nomenklatur

18.8.2012   
            
            
               DA
            
            
               Den Europæiske Unions Tidende
            
            
               L 222/3
            
         KOMMISSIONENS GENNEMFØRELSESFORORDNING (EU) Nr. 750/2012
   af 14. august 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. august 2012.
      
         
            På Kommissionens vegne For formanden
         
         Andris PIEBALGS
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare (»propolis«), der foreligger i gelatinekapsler, i pakninger til detailsalg. Indholdet af hver enkelt kapsel består af følgende bestanddele (i vægtprocent):
                  
                              —
                           
                           
                              vegetabilsk harpiks og vegetabilsk balsam
                           
                           
                              55
                           
                        
                              —
                           
                           
                              voks
                           
                           
                              30
                           
                        
                              —
                           
                           
                              flygtige olier
                           
                           
                              8 til 10
                           
                        
                              —
                           
                           
                              pollen
                           
                           
                              5
                           
                        Disse komponenter er materialer, der er indsamlet af bier og omdannet ved hjælp af enzymer i biernes spyt.
                  Ifølge etiketten er varen tiltænkt som et kosttilskud.
               
               
                  2106 90 92
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-kode 2106, 2106 90 og 2106 90 92.
                  Varen er en tilberedt fødevare, der foreligger i form af kapsler. Kapselformen bestemmer sammen med indholdet, at varen anvendes som og har karakter af kosttilskud (se EU-Domstolens dom i forenede sager C-410/08 til C-412/08, »Swiss Caps«, Sml. 2009 I, s. 11991, præmis 29 og 32).
                  Tarifering af varen som et spiseligt produkt af animalsk oprindelse under KN-kode 0410 00 00 er derfor udelukket.
                  Varen skal derfor tariferes som en tilberedt fødevare, ikke andetsteds tariferet, under pos. 2106 (se også forklarende bemærkninger til HS, pos. 2106, nr. 16).